b'\n_START_ARTICLE_\nGeorg Tannstetter\n_START_SECTION_\n\xc5\xbdivljenje in delo\n_START_PARAGRAPH_\n\xc5\xa0tudiral je na Univerzi v Ingolstadtu. Leta 1503 se je odzval pozivu Konrada Celtisa za profesorsko mesto na Univerzi na Dunaju. Tu je za\xc4\x8del pou\xc4\x8devati matematiko. Kmalu je postal vodilna osebnost med dunajskimi humanisti. Leta 1510 je postal osebni zdravnik cesarja Maksimilijana I., ki ga je \xc5\xa1est let kasneje povzdignil v plemi\xc4\x8da z vzdevkom\xc2\xa0\xc2\xbbvon Thanau\xc2\xab._NEWLINE_Skupaj z u\xc4\x8dencem Joachimom Vadianom je leta 1518 potoval v Budim. Po svojih zgodnej\xc5\xa1ih delih je okoli leta 1527 uredil zemljevid Mad\xc5\xbearske iz rokopisa mad\xc5\xbearskega duhovnika Lazarja Secretarija. Zemljevid je objavil Johannes Cuspinianus, natisnil pa leta 1528 Peter Apian v Ingolstadtu. Izvirno kopijo hranil Mad\xc5\xbearska narodna knji\xc5\xbenica. Zemljevid je bil zelo podroben in z relativno to\xc4\x8dnimi razdaljami med naselji. Vseboval je pribli\xc5\xbeno 1300 naselij. Bil je eden najzgodnej\xc5\xa1ih krajevnih zemljevidov in je vseboval merilo. Rokopis je bil zelo predelan, tako da je te\xc5\xbeko prepoznati geografijo Mad\xc5\xbearske. S svojim delom Viri Mathematici, ki vsebuje \xc5\xbeivljenjepise matematikov z Univerze na Dunaju od 15. stoletja, velja Tannstetter tudi za pionirja zgodovine znanosti._NEWLINE_Leta 1530 se je preselil na dvor Ferdinanda I. v Innsbruck, kjer je pet let kasneje umrl.'